Coba ceritain soal Marcella Zalianty dalam bahasa jawa

Marcella Zalianty (). Marcella Zalianty ya iku salah sijiné aktris kang asalé saka Indonésia. Marcella Zalianty ya iku anak wadon saka aktris Tetty Liz Indriati. Kajaba iku Marcella Zalianty uga dadi mbak saka aktris Olivia Zalianty kang uga duwé profesi dadi artis. Marcella Zalianty tau akting lan main sinétron kang akèh cacahé. Salah sijiné judhul sinétron kang tau dibintangi Marcella Zalianty ya iku sinétron kang duwé judhul Sephia. Sinetron iki kang nggawé jenengé sangsaya misuwur. Sinetron kang judhulé Sephia iki disiyaraké ing salah sijiné stasiun tivi swasta kang jenengé SCTV. Saliyané main filem ing layar kaca Marcella Zalianty uga njajal akting ing layar lebar utawa biyoskup. Film kang sepisanan dibintangi yaiki filem kang judhulé Bintang Jatuh. Film kanthi judhul bintang tiba iki disutradarai karo sutradara kang jenengé Rudi Soedjarwo. Ing filem iki marcella main akting karo aktris kang jenenge Dian Sastrowardoyo. Nalika taun 2005, lumantar filem Brownies, Marcella bisa éntuk penghargaan Ingkang maragani Utama Wanita Terbaik ing ajang Festival Film Indonésia. Saiki, Marcella Zalianty isih aktif ing donyaning kagunan. Kajaba iku Marcella Zalianty uga aktif ing kagiyatan-kagiyatan sosial. Saiki Marcella Zalianty kacatet dadi dhuta Karya Tunas Nusantara, dhuta Tagana, lan dhuta Rumah Autis.

Nalika tanggal 29 November 2010 Marcella Zalianty nikah karo Ananda Mikola.

Nalika tanggal 19 Juni 2011 Marcella Zalianty nglairaké anaké kang sepisanan lan diwénéhi jeneng Kana Mahatma Soeprapto.